Engene vei

Engene vei (1–63, 14–66) er ei vei på Nakkerud i Ringerike kommune som fører inn til Åsterudtjernet og det nedlagt Ringerikes Nikkelverk. Per oktober 2022 hadde veien 17 adresser.

Veien tar av nordover fra Solumveien, like etter at denne tar av fra riksvei 350 ved Nakkerud og har passert forbi Tyribo omsorgssenter. Engene vei fører fram til bebyggelsen nordøst for Åsterudtjernet, altså tidligere Ringerikes Nikkelverk. 

I sørøstenden av Åsterudtjernet deler veien seg. Engene vei fortsetter rett nordover til nikkelverket, mens Erteliveien tar av fra Engene vei og fortsetter nordøstover, forbi Ertelia og videre til småbruket Tjernsli, som egentlig heter Kjensli (gnr. 261/4) og ligger ved Tjernslitjernet, og til slutt ender opp ved småbruket Krypinn, som egentlig heter Bergheim (257/3) og ligger like vest for tjernet Skiftingen.

I nordenden av Åsterudtjernet, etter det tidligere nikkelverket, splitter veien seg i to. Den ene løper vestover fra nikkelverket og heter Hauggata og ender opp, etter å ha svingt sørover et lite stykke ved plassen Åsterud (gnr. 258/1 i Ringerike), som mangler bebyggelse og ligger rett vest for nordenden av Åsterudtjernet, på motsatt side av nikkelverket.

Referanser

Veier i Ringerike
Tyristrand